Ixef wis kraḍ: Tasleḍt taserwast i yinzan n teqbaylit d tcawit  ur ak-yessugir ur ak-ikemmez . Amgired daɣen yella-d deg usegzi n wallal n tigawt: inzi n teqbaylit ur d-isegza ara s wacu ad d-yili ukmaz-agi, maca inzi n tcawit isegza-d belli akmaz swaccaren, asugir (araɛi) s wallen-ik. Inzi n tcawit yella-d deg-s wallus n wawal  Ḥedd  di tazwara n wafiren; d ayen ur d-yellin ara deg inzi n teqbaylit. Inzi n teqbaylit yusa-d d inaw arusrid; ma d inzi n tcawit yusa-d d inaw usrid, anda ara naf isemres imataren udmawanen:  ak ,  nnek.